Kolasib Saidan leh Nisapui Village Council  By-Election Final Electoral Roll tlangzarh a ni,"1563/2024-2025 Dated Kolasib the 13th August, 2024: Vawiin chawhnu khan  DC Conference Hall Kolasib ah Kolasib Saidan leh Nisapui Village Council a seat ruak hnawh khah tura by-election neih tur atan  final electoral roll chu Pu Robert C Lalhmangaiha, Kolasib District Election Officer chuan a tlangzarh a, paty aiawh a lo kal te hnenah a copy sem nghal a ni. Tlangzarhtu District Election Officer, DC ni bawk Pu Robert.C Lalhmangaiha chuan inthlang ram kannih angin election chu a pawimawh hle a, chumi pawimawhna hria a tlangzarh ni a pawl hrang hrang aiawhte an tel thei chu a lawmawm a tih thu a sawi a. Final roll publish chu thil pawimawh leh a buaipui pawh hautak tak a ni tiin, ARO leh AERO te in ruatin an ni in hearing te leh thil tul dang te an tih hnuin, Election office in a chul mam leh update ngai te an lo buaipui a, chung zawng zawng zawh fel a nih hnu chuan publish theih in a lo awm ta a ni, a ti. Vawiin  Final Roll tlangzarhna hi Pu Lalramliana,  EO Kolasib in kaihruaiin  political party aiawhte, MJA President leh officials dangte, YMA leh MHIP aiawhte, BLO te leh District Research Officer te an tel bawk a ni. Final Roll a a lan danin VC06040- Kolasib Saidan-ah hian mi 591 awmin, VC06030- Nisapui ah 647 an awm a, a vaiin mi 1238 Roll ahhian an chuang a ni. Draft Electoral Roll aiin mi 26 in an kiam a, kiamna percentage hi 4.21% a ni. Attachment Loading attachment...",Dated: 13 th Aug 24 2:22 PM,https://dipr.mizoram.gov.in/post/kolasib-saidan-leh-nisapui-village-council-by-election-final-electoral-roll-tlangzarh-a-ni